ཡང་བསྒྲགས་པ་རིན་ཆེན་གླིང་གྲགས་ལས།རྒྱ་ནག་དང་གེ་སར་གྱི་བར་ནི།ཀློང་ཐང་བྱེ་མ་རལ་དྲུག་གིས་བཅད།ཅེས་གསུངས་པའི་ཀློང་ཐང་བྱེ་མ་རལ་དྲུག་ནི།དེང་རྒྱ་ནག་གིས་ནང་སོག་རང་སྐྱོང་ལྗོངས་ཞེས་འབོད་ཀྱིན་པའི་ནང་སོག་དང་རྒྱ་ནག་གི་ས་འབྲེལ་བར་ལ་ཡོད་པའི་བཱ་ཏིན་བྱེ་ཐང་དང་།དང་།ཨོར་རྡོ་བྱེ་ཐང་།སྟེང་མཁར་བྱེ་ཐང་ཟེར་བའི་མྱ་ངམ་གྱི་བྱེ་ཐང་མང་པོ་ཞིག་ཤར་ཏུརྐིའི་ཕྱོགས་སུ་འདབ་འབྲེལ་ཡོད་པ་དེ་དག་གང་རུང་ཞིག་ལ་ངོས་འཛིན་ཆོག་སྟེ།གོང་ཞུས་གེ་སར་གྱི་ཡུལ་སྨད་ས་ཕྱོགས་གང་ཐད་ཙམ་ལ་ཁེལ་ཡོད་པར་ཚོད་དཔག་བྱས་རྗེས་རྒྱ་ནག་དང་གེ་སར་གྱི་བར་འབྱེད་པའི་བྱེ་ཐང་ནི་གོང་ཞུས་དེ་ཚོ་ལས་འགྲོ་ས་གཞན་མི་འདུག་སྙམ།